open-index/open-wikipedia-markdown huggingface dataset:
Operasjon Anaconda

**Operasjon Anaconda** er kodenavnet for en operasjon tidlig i mars 2002 hvor militære styrker fra en amerikansk-ledet koalisjonsstyrke, støttet av CIA-paramilitære og allierte afghanske militære styrker, forsøkte å nedkjempe og ødelegge al-Qaida- og Taliban-styrker i Shahi-Kot-dalen og Arma-fjellene sørøst for Zormat. Denne operasjonen var det første store slaget krigen i Afghanistan siden slaget om Tora Bora i desember 2001. Dette var den første operasjonen felttoget i Afghanistan som involvere et stort antall konvensjonelle (dette vil si ikke-spesialstyrker) amerikanske styrker som deltok i direkte strid. Norske FSK deltok også i Operasjon Anaconda.

Mellom 2. og 16. mars 2002 bekjempet 1700 luftbårne styrker og 1000 regjeringsstyrker fra Afghanistan mer enn 1000 krigere fra al-Qaeda og Taliban om kontrollen over dalen. Sistnevnte trakk seg tilbake til huler og sprekker i fjellterrenget og skjøt på de amerikanske styrkene i et forsøk på sikre området med bombekastere og tunge maskingevær. Den afghanske kommandanten Maulavi Saifur Rehman Mansoor ledet forsterkninger fra Taliban inn i kampene. USA har beregnet styrken til opprørerne i Shahi-Kot-dalen til mellom 150-200, men senere beregninger har antydet at den egentlige styrken var på mellom 500 og 1000 mann. USA beregnet at de drepte rundt 500 opprørere i løpet av kampen.

## Referanser


## Litteratur
*Bahmanyar, Mir: *Afghanistan Cave Complexes 1979–2004: Mountain strongholds of the Mujahideen, Taliban & Al Qaeda*.  Osprey Publishing, 2004.
*Bahmanyar, Mir: *Shadow Warriors:  A History of the US Army Rangers*. Osprey Publishing, 2005.
*Bahmanyar, Mir: *US Army Ranger 1983-2002*. Osprey Publishing, 2003.
* Friedman, Brandon (2007): *The War I Always Wanted: The Illusion of Glory and the Reality of War: A Screaming Eagle in Afghanistan and Iraq,*  Zenith Press, ISBN 0760331502
*Hersh, Seymour: *Chain of Command, The Road from 911 to Abu Ghraib*, Harper Collins, 2004
*MacPherson, M. (2005): *Roberts Ridge : A Story of Courage and Sacrifice on Takur Ghar Mountain, Afghanistan*, Delacorte, ISBN 0-553-80363-8
* Naylor, Sean (2005): *Not a Good Day to Die : The Untold Story of Operation Anaconda*, Berkley Hardcover ISBN 0-425-19609-7.
*US Army Center for Military History: ''The U.S. Army in Afghanistan Operation Enduring Freedom'' 

## Eksterne lenker
* Combat Films and Research
* https://web.archive.org/web/20040728014146/http://www.stripesonline.com/
* BBC News: Al Qaeda 'executed US serviceman'
* USAF Operation Anaconda: An Air Power Perspective (pdf)
* Strategypage interview of Col. Wiercinski
* Press report on sniper kill
* Executive Summary of the Battle of Takur Ghar (pdf)
* VFW Magazine: Valor in the Face of the Enemy - Air Force Cross awarded to Senior Airman Jason Dean Cunningham and Tech. Sgt. John Chapman
Operasjon Mountain Thrust

**Operasjon Mountain Thrust** var en NATO-ledet operasjon i Afghanistan som varte fra 15. mai til 31. juli 2006.

Operasjonen ble utført av ISAF og den afghanske hæren mot Taliban- og Al-Qaida- styrker. Dette var den største operasjonen siden Talibans fall i 2001. Operasjonens hovedmål var å stoppe Taliban-opprøret sør i Afghanistan. 155 NATO-soldater mistet livet i operasjonen, mens 106 ble såret og 43 tilfangetatt. 1 134 Taliban- og Al Qaida-soldater mistet livet og 387 ble tilfangetatt.

## Historie
Det var harde kamper i juni og juli 2006, og Afghanistan opplevde den blodigste perioden siden Taliban-regimets fall. Taliban viste stor koordinering i sine angrep, og kontroll over to distrikter i provinsen Helmand i slutten av juli 2006, som ble gjentatt noen dager senere. Taliban led under kampene mer enn 1 100 drepte opprørere, og nærmere 400 tatt til fange. Tung bombing fra luften var den viktigste faktoren til disse tapene. Men likevel hadde de vestlige koalisjonsstyrkene nærmere 150 soldater drept, og 40 afghanske politimenn tatt til fange av Taliban. 

Til slutt klarte ikke operasjonen å slå ned Taliban-opprøret i området. Kontroll over regionen ble overført fra amerikanerne, til NATO-styrker. Angrepene fortsatte, og ble til og med intensivert. Den første dagen NATO tok over kontroll, 1. august 2006, ble en britisk patrulje truffet av kraftig fiendtlig ild i Helmand-provinsen. Tre allierte soldater ble drept, og en annen soldat ble såret. 

Samme dag ble 18 Taliban-opprørerne, og en afghansk politimann, drept i en anti-Taliban koalisjonsoperasjon i samme provins. I tillegg ble 15 afghanske politimenn tatt til fange av Taliban, når politi-bejentene forsøkte å overgi seg i Zabul-provinsen når en Taliban-styrke forberedte seg på å angripe politi-utposten deres. Også to dager senere var det flere hendelser i og rundt Kandahar, inkludert en selvmordsbombing som drepte 21 sivile innbyggere. I de andre angrepene, i og rundt Kandahar, ble fire kanadiske soldater drept - samt 10 som ble såret i forskjellig grad.
Syd-Mähren

**Syd-Mähren** (tsjekkisk: *Jihomoravský kraj*) er en administrativ region i Tsjekkia, lokalisert i sydvestdelen av den historiske regionen Mähren, med unntak av Jobova Lhota som tilhører Böhmen. Administrasjonsenter er Brno.

## Større byer
* Brno
* Blansko
* Břeclav
* Hodonín
* Vyškov
* Znojmo

## Distrikter
:*Utdypende artikkel: [[Tsjekkias distrikter]]*
Regionen er videre delt opp i 7 distrikter (*[[okres]]*):

*Blansko 
*Brno-město 
*Brno-venkov 
*Břeclav 
*Hodonín 
*Vyškov 
*Znojmo 

## Referanser


## Eksterne lenker
*
Hallgrim Hansegård

**Hallgrim Hansegård** (født 28. januar 1980) er en norsk koreograf og danser. Han stiftet Frikar Dance Company i 2006, og var var modell for dansebevegelsene i onlinespillet Age of Conan. Hansegård ble i 2009 tildelt prisen for beste koreografi under Eurovision-konkurransen. Han var hovedartist under Festspillene i Bergen 2010 og ble norgesmester i lausdans (hallingdans) i 2011, 2012 og 2013. I 2013 ble Hansegård tildelt Sølvprisen i Prix Italia i kategorien "Performing Arts".
. Under Landskappleiken på Fagernes i 2015 vant han Kongepokalen som da var satt opp i klassen  halling.

Hansegård studerte to år ved Nordland kunst- og filmfagskole i Kabelvåg og tre år på Akademiet for Digital Kunst i Firenze. Han fikk sitt internasjonale gjennombrudd som kunstner med en animasjon for bestillingsverk på Veneziabiennalen 2003. Siden produserte han flere animasjoner og dokumentarfilmer som senere er vist på norske kinoer og på Skandinavisk Panorama 2005.

## Priser
* 2005: 3.-plass SUPERDOK 
* 2005: Torleiv Bolstads minnestipend for yngre, talentfulle hardingfelespillere
* 2007: Statens Kunstnerstipend
* 2007: «Artist of the year» på The Norwegian Folk Music Awards 2007
* 2009: «Award for best choreography», Eurovision 2009
* 2010: Ambassadør for Dansens Dag
* 2011: Norgesmester i hallingdans, 1.-plass på FRIKAR-tevlinga og Jørn Hilme-stemnet
* 2012: Norgesmester i hallingdans
* 2012-2013: Statens Kunstnerstipend
* 2013: Norgesmester i hallingdans
* 2013: Sølvprisen i "Performing arts", Prix Italia
* 2015: Kongepokalen i hallingdans under Landskappleiken.
* 2017: Anders Jahres kulturpris

## Kritikker
* «Wildly Inventive, thrilling performance.» (*National Geographic*)
* «Kanskje den mest toneangivende kunstneren under årets Festspillene i Bergen…» (*Bergens Tidende*)
* «Nyskapende koreograf med en  sterk vilje til å gjøre egne ting og en velsignet frimodighet i forhold til å bryte grenser» danseanmelder Karen Frøsland Nystøyl (*NRK*)
* «Naturtalent.» danseanmelder Sidsel Pape (*frilans*)
* «I ferd med å skaffe seg et solid navn innen danseverden – vel fortjent!» (*Nordlys*)
* «Hallgrim Hansegård tilfører samtidsdansen et friskt og litt rufsete uttrykk.. Innovativt, lekende og eksperimenterende.» danseanmelder Silje Birgitte Folkedal (*Bergens Tidende*)

## Referanser


## Eksterne lenker
* 
* Video: NRK om koreograf Hallgrim Hansegård
* Frikar Dance Companys hjemmeside om Hansegård
* Video: Hallgrim Hansegårds vinnende dans under NM i Folkemusikk / Landskappleiken 2011
* Video: Hansegård framfører JAMSIIS med Terje Isungset under Festspillene i Bergen 2010
Operasjon Mountain Fury

**Operasjon Mountain Fury** var en NATO-ledet operasjon som varte fra den 16. september 2006 til den 15. januar 2007. Operasjonen ble utført av ISAF og den afghanske hæren som en oppfølger til Operasjon Medusa for å nedkjempe Taliban-opprørere som hadde gravd seg ned langs grensen til Pakistan i de østlige provinsene Paktika, Paktia, Khost, Ghazni, Lowgar og Nurestan. Et annet fokus for operasjonen var å muliggjøre gjenoppbyggingsprosjekter av skoler, helsevesenfasiliteter, og domstoler i de målrettede provinsene.

## Canada gjenopptar kampene i Panjwaii

SAF-styrkne begynte gjenoppbyggingsarbeidet etter at de største militæroperasjonene i Operasjion Medusa hadde opphørt. Men de britiske og canadiske styrkene fortsatte med å støte inn i Taliban-opprørere, som blant annet angrep dem ved Panjwaii og i Kandahar med bakholdsangrep, veisidebomber og selvmordsbombere, som kostet flere canadiske og amerikanske soldater livet. Den canadiske deltakelsen i Operasjon Mountain Fury ble trappet opp da de den 15. desember 2006 igangsatte sin egen operasjon kalt Operasjon Falcon Summit. Styrker fra Canada, Storbritannia, Danmark og Estland forberedet seg på opretholde presset den tidligere Operasjon Medusa hadde lagt på Taliban, og rydde distrikterne Panjwaii og Zhari for Taliban-styrker. I operasjonen vant de canadiske ISAF-styrkene kontrollen av flere hovedlandsbyer omkring Panjwaii som tidligere ble brukt som tilfluktssteder av Taliban. Et område ved byen Howz-e-Madad, med omkring 400 Taliban-opprørere, ble omringet. I den første uken av operasjonen ble massive canadisk artilleri- og stridsvognsbeskytning benyttet med stor suksess for å nedkjempe kommer med Taliban-opprørere.. Den 2. januar 2007 erklærede lederen af de canadiske tropper at operationen var en suksess og at distriktene hadde blitt sikret.

## Amerikanerne går på offensiven
Den 16. september 2006 igangsatte amerikanerne «Operasjon Mountain Fury» for å bekjempe Taliban-opprørere som hadde gravd seg ned langs grensen til Pakistan i de østlige provinsene Paktika, Paktia, Khost, Ghazni, Lowgar og Nurestan. 10th Mountain Division ledet operasjonen ledet operasjonen med å etablere mange eksterne utposter i områder som tidligere var dominert av Taliban. Disse utpostene og de amerikanske patruljene kom under nesten kontinuerlige angrep som medførte at de amerikanske soldatene ble påført 16 døde og 190 sårede i de to og en halv måned som operasjonen varte.

## Det britiske angrepet blir slått tilbake

## Mullah Osmani blir drept
Den 19. desember ble Mullah Akhtar Mohammad Osmani, lederen for Talibans operasjoner i Sør-Afghanistan, og to andre drept i et luftangrep da NATO-fly angrep bilen de befannt seg i Helmand-provinsen.

## Britene angriper igjen

## Tidslinje

## Noter


## Se også
*Koalisjonsstyrkenes militære operasjoner i Afghanistan i 2006
Digerud

**Digerud** er både en tettbebyggelse, bryggested og geografisk område i Frogn kommune i Akershus fylke. 

## Geografi
Digerud ligger i Nordre Frogn mellom Hallangen i sør og Fagerstrand i Nesodden kommune i nord. Området ligger i nordre ende av Drøbaksundet og har derfor kystlinje mot Oslofjorden i vest. Digerud deles gjerne inn i to områder av topografiske grunner: Digerud Gårdene er uten kystlinje og kjennetegnes for sitt gårdsbruk, dyrket mark og relativt flatere landskap. Digerud Brygge (og nærliggende tettbebyggelse) kjennetegnes for en stor andel av hytter og ferieboliger, samt generelt lavere topografisk beliggenhet.

## Kjennemerker og severdigheter

## Historie
Flere kunstige tjern ble bygd på Digerud for bruk til isdrift (ishandel). Digerud lå nær Oslofjorden og var et godt egnet sted for denne type industri. Is var det viktigste kjøleelementet før det elektriske kjøleskapet ble oppfunnet og da isdriften nådde en topp i 1898 var Norge verdens største eksportør av is. Tjernene eksisterer fortsatt og flere av dem består av store demninger, noen av tjernene kan ikke nås med bil.

Tidligere eksisterte det både butikk, posthus og skole på Digerud, men alt er nedlagt eller flyttet på grunn av sentraliseringen på 1900-tallet.

## Referanser
Plzeň (region)

**Plzeň** (tsjekkisk: *Plzeňský kraj*) er en administrativ region i Tsjekkia, lokalisert i vestlige delen av Bøhmen i Tsjekkia. Regionen er navngitt etter sitt administrasjonsenter Plzeň (tysk: *Pilsen*).

## Større byer
* Plzeň
* Domažlice
* Kašperské Hory
* Klatovy
* Plasy
* Rokycany
* Sušice
* Tachov

## Distrikter
:*Utdypende artikkel: [[Tsjekkias distrikter]]*
Regionen er videre delt opp i 7 distrikter (*[[okres]]*):

*Domažlice 
*Klatovy 
*Plzeň-město 
*Plzeň-jih 
*Plzeň-sever 
*Rokycany 
*Tachov

## Referanser


## Eksterne lenker
*
Syd-Böhmen

**Syd-Böhmen** (tsjekkisk: *Jihočeský kraj*) er en administrativ region i Tsjekkia, lokalisert i den sørlige delen av det historiske Böhmen i Tsjekkia. Regionen het frem til 2001 *Budějovický kraj* eller *Českobudějovický kraj* etter sitt administrasjonsenter České Budějovice.

## Befolkning og areal
Det totale arealet til regionen er 10&nbsp;056&nbsp;km², som er 13&nbsp;% av det totale arealet av Tsjekkia. Syd-Böhmens befolkning er på 637&nbsp;300, og med bare 63 personer per kvadratkilometer har regionen den laveste befolkningstettheten i hele landet. 

### Største byer

## Distrikter
:*Utdypende artikkel: [[Tsjekkias distrikter]]*
Regionen er videre delt opp i 7 distrikter; *[[okres]]*:

*České Budějovice (CB)
*Český Krumlov (CK)
*Jindřichův Hradec (JH)
*Písek (PI)
*Prachatice (PT)
*Strakonice (ST)
*Tábor (TA)

## Referanser


## Eksterne lenker
*
Frank Brunner (serietegner)

**Frank Brunner** (født 21. februar 1949) er en amerikansk tegneseriekunstner og illustratør. Han er best kjent for sitt arbeid ved Marvel Comics på 1970-tallet.

Brunner begynte sin karriere som tegneserieskaper med serier i svart-hvitt for horror-bladene *Web of Horror*, *Creepy*, *Eerie* og *Vampirella*. Hans best kjente arbeid i fargeserier er hans samarbeid i Marvel Comics med Steve Englehart om den overnaturlige helten Doctor Strange i *[[Marvel Premiere]]* fra 1972 til 1973, og i *Doctor Strange* vol. 2, i 1974. Av hans andre verk fra Marvel-tiden er antologiene *Chamber of Chills*, *Haunt of Horror* og *Unknown Worlds of Science Fiction*; den overnaturlige serien *The Tomb of Dracula*; sumpmonster-serien *Man-Thing* og science fiction-serien *Silver Surfer*. 

Også for Marvel laget Brunner den 42 sider lange «The Scarlet Citadel», basert på Robert E. Howards «sword-and-sorcery»-helt Conan, og tegnet mange omslag for de lignende seriene *Red Sonja* og *Savage Sword of Conan*.

Brunner og forfatteren Michael Moorcock samarbeidet om en tegneserieversjon av Moorcocks «sword-and-sorcery»-helt Elric i magasinet *[[Heavy Metal (magasin)|Heavy Metal]]*.

Brunner flyttet senere til Hollywood og startet på en karriere innen animasjon for film og TV, og arbeidet på prosjekter for Hanna-Barbera (*Jonny Quest*), Walt Disney (*Tomorrowland*), Warner Bros. (pre-produksjon design for *[[Batman]]*) og DreamWorks (*Invasion USA*). Han var leder for karakterdesign for Fox-tegneserien *[[X-Men]]*.

## Referanser


## Eksterne lenker
*
Frank Brunner

**Frank Brunner** er navnet til flere personer:

*Frank Brunner (billedkunstner) &ndash; en norsk billedkunstner
*Frank Brunner (serietegner) &ndash; en amerikansk tegneserieskaper og illustratør
Kong Georg VIs kroningsmedalje

**Kong Georg VIs kroningsmedalje** er en britisk medalje innstiftet i 1937 i anledning av kroningen av Georg VI av Storbritannia. Den ble utdelt i stort antall som ledd i feiringen av kroningen, som fant sted i London 12. mai 1937.

## Utforming
Kong Georg VIs kroningsmedalje ble tilvirket i sølv og bærer på forsiden portrett av kong Georg VI og dronning Elizabeth. Begge bærer krone og er kledd i kroningsskrud. Baksiden prydes av Georg VIs kongemonogram og bærer innskriften «CROWNED 12 MAY 1937», samt omskriften «GEORGE VI QVEEN ELIZABETH».

Medaljebåndet er blått med striper i hvitt, rødt og hvitt langs kantene.

Medaljen ble designet av Percy Metcalf. Den ble produsert hos Royal Mint.

## Tildeling
Kong Georg VIs kroningsmedalje ble tildelt i stort antall til kongelige, ledende politikere, statstjenestemenn, folkevalgte på ulike nivåer, militære og medlemmer av politistyrkene i Storbritannia, i landets oversjøiske besittelser og i samveldeland. Hvert land og område fikk et bestemt antall medaljer til disposisjon for tildeling etter bestemmelse av de politiske myndigheter i det enkelte land og område. Det ble i alt tildelt  eksemplarer av Kong Georg VIs kroningsmedalje.

Kong Olav ble tildelt Kong Georg VIs kroningsmedalje. 

## Referanser


## Eksterne lenker
* British Commonwealth Jubilee and Coronation Medals – The Coronation Medal 1937, New Zealand Defence Force.
* King George VI Coronation Medal (1937) , Veterans Affairs Canada.
Frode Clausen

**Frode Clausen** (født 30. juni 1974) også kjent under artistnavnene «Amok» og «Schulak», er en norsk black metal-musiker. Han er kjent som bassist og gitarist, men har også vært trommeslager. Han er tidligere medlem av det norske bandet Gehenna og har også vært medlem i Dismal Euphony, Imperium, Haggis og  Desspo.

## Diskografi
### [[Gehenna (band)|Gehenna]]
* *[[WW (Gehenna-album)|WW]]* (Studioalbum, 2005) 

### [[Haggis (band)|Haggis]]

* *[[Autumn Leaves: The Rebellion of Tides|Stormtroopers of Hate]]* (Studioalbum, 2003)

### Desspo

* *Obscured by Metal* (EP, 2004)

### Dismal Euphony

**[[Autumn Leaves: The Rebellion of Tides]]* (Studioalbum, 1997)
**[[All Little Devils]]* (Studioalbum, 1999)
**Lady Ablaze* (EP, 2000)
**[[Python Zero]]* (Studioalbum, 2001)

### Imperium

* *Demo* (Demo, 1995)  
* *Imperium* (Demo, 1996)  
* *Imperium* (EP, 2004)

## Eksterne lenker
*
Dronning Elizabeth IIs kroningsmedalje

**Dronning Elizabeth IIs kroningsmedalje** er en britisk medalje innstiftet  i 1953 i anledning av kroningen av Elisabeth II av Storbritannia. Den ble utdelt i stort antall som ledd i feiringen av kroningen, som fant sted i London 2. juni 1953. 

## Utforming
Dronning Elizabeth IIs kroningsmedalje er i  sølv og bærer på forsiden et høyrevendt portrett av dronning Elisabeth II. Dronningen bærer krone og Hosebåndordenens ordenskjede, samt ordenstegnet for Badets orden. Baksiden prydes av dronningens monogram og omskriften «QUEEN ELIZABETH II CROWNED 2ND JUNE 1953». 

Medaljebåndet er rødt, har to smale blå striper i midten, og smale hvite striper langs kantene.

Skulptøren Cecil Thomas var ansvarlig for utforming av medaljen. Den ble produsert av Royal Mint.

## Tildeling
Dronning Elizabeth IIs kroningsmedalje ble tildelt i stort antall til kongelige, ledende politikere, statstjenestemenn, folkevalgte på ulike nivåer, militære og medlemmer av politistyrkene i Storbritannia, i landets oversjøiske besittelser og i samveldeland. Hvert land og område fikk et bestemt antall medaljer til disposisjon for tildeling etter bestemmelse av de politiske myndigheter i det enkelte land og område. 

14 eksemplar av Dronning Elizabeth IIs kroningsmedalje ble inngravert med ordene «MOUNT EVEREST EXPEDITION» og tildelt medlemmer av ekspedisjonen som nådde toppen av Mount Everest.

Det ble i alt tildelt 129&nbsp;051 eksemplarer av Dronning Elizabeth IIs kroningsmedalje.

## Norske innehavere
Kong Olav ble tildelt Dronning Elizabeth IIs kroningsmedalje. Det ble også offiserene Charles Oluf Herlofson og Gunnar Halle.

## Referanser


## Eksterne lenker
* British Commonwealth Jubilee and Coronation Medals – The Coronation Medal 1953, New Zealand Defence Force.
* Queen Elizabeth II Coronation Medal (1953) , Veterans Affairs Canada.
Orkla Fotballklubb

**Orkla Fotballklubb** er en norsk fotballklubb fra Orkland i Trøndelag som ble stiftet i 1998 som en sammenslåing av all senior- og juniorfotball i Orkdal Idrettslag og Orkanger Idrettsforening. Dette varte frem til 2010 da Orkanger IF trakk seg ut av samarbeidet etter flere år med interne uenigheter og sviktende resultater, spesielt på herresiden.

## Herrelaget

I 1999 kom herrelaget på 4.-plass i 2. divisjon avd. 6, men året etter rykket de ned til 3. divisjon, der de har spilt siden i avdeling 19. I 2003 vant de serien, men tapte kvalifiseringen mot Kolstad Idrettslag. Herrelaget rykket ned til 4. divisjon i 2010 og opp til 3. divisjon igjen i 2012.

### Tabellen

## Kvinnelaget

Kvinnelaget rykket opp til den regionale 1. divisjon i 1999, men rykket ned året etter fordi de forskjellige divisjonene skulle flettes sammen til én divisjon, og da holdt det ikke med en 4.-plass. Deretter ble det 2. divisjon for Orkla. Med unntak av en 5.-plass i 2002 har Orkla alltid tilhørt toppen. Orkla spilte kvalifisering i 2004 (tap mot Træff), 2005 (tap mot Manglerud/Star) og 2007 (tap mot Gjøvik uten å lykkes. I 2008 vant Orkla nok en gang serien, og spilte kvalifisering mot Sola. Orkla vant både hjemme og borte, og spiller 2009-sesongen i 1. divisjon. Klubben har tatt mål av seg å bli tidligere Sør-Trøndelags sjette toppserielag. Kvinnelaget rykket derimot ned i 2010, men fikk beholde plassen i 1. divisjon likevel da Donn ikke fikk fornyet sin lisens.

## Tilbake til gamle dager

Lenge har ulike miljø i moderklubbene Orkanger IF og Orkdal IL forsøkt å danne seniorlag innenfor gamleklubbene. Vinteren 2009 toppet det hele seg, med lederkrise i Orkla FK. Krefter på Fannrem hadde allerede dannet et kompislag under navnet Fannrem Fotballklubb, som senere på grunn av regler fra sammenslåingen og mangel på administrative krefter gikk inn i Orkla under navnet Orkla 3. På Orkanger er det miljøet rundt Glimt og sterke Orkangerpatrioter som kjemper sterkest for seniorfotball under Orkanger IF. Mangelen på resultater og engasjement rundt laget på herresiden var åpenbar, men ledelse og styret i Orkla har hittil vært lite lydhøre overfor den skarpe kritikken som har kommet blant annet på Facebook-grupper og internettfora hos lokalavisa Avisa Sør-Trøndelag.

## Referanser


## Eksterne lenker
* 
* Orkla FK Kvinner
Veronika Vítková

**Veronika Vítková** (født 9. desember 1988) er en tsjekkisk skiskytter. Hun ble født i Vrchlabí, men hun bor i Jilemnice og representerer klubben *KB Jilemnice*. Hun var med på Tsjekkias lag som ble verdensmester på mix-stafett under VM i skiskyting 2015 i Kontiolax. Under Vinter-OL 2014 i Sotsji var hun på laget som tok sølv på mix-stafett.

Vítková begynte med skiskyting i 2003 og gull på normaldistansen i Junior-VM i 2006. Hun debuterte i verdenscupen i sesongen 2006/07. Vítková deltok i verdensmesterskapene i Östersund i 2008 og Pyeongchang i 2009, og hennes beste resultat ble en femteplass på normaldistansen i 2009. Hun tok sin første seier i et verdenscuprenn da hun vant sprinten i Oberhof 9. januar 2015.

Hun tok bronse på sprint under Vinter-OL 2018 i Pyeongchang.

## Meritter
(''Per 7. mars 2015)

### [[VM i skiskyting|Verdensmesterskap]]

### Juniorverdensmesterskap

## Referanser


## Eksterne lenker
* 
*
Basstone

**Basstonen** er den dypeste tonen i en akkord. Den må ikke forveksles med grunntonen som alltid er tonen på første trinnet til den skalaen akkorden tilhører. En F-dur-akkord har F som grunntone, men ikke nødvendigvis som basstone. Dette gjelder for samtlige moll- og dur-akkorder.

## Litteratur
*Bjerkestrand, Nils E. og Nesheim, Eilif: *Grunnbok i musiklære* Norsk musikforlag A/S, 1986. ISBN 82-7093-050-4
Beatles ’65

***Beatles '65*** er the The Beatles' femte album på Capitol Records, men det syvende amerikanske albumet. *Beatles '65* inneholder mesteparten av sangene fra *[[Beatles for Sale]]*, men mangler «Eight Days a Week», «Words of Love», «Every Little Thing», «I Don't Want to Spoil the Party», «What You're Doing» og «Kansas City/Hey, Hey, Hey, Hey»-medleyen, som senere dukket opp på *[[Beatles VI]]*. I tillegg til de sporene fra *[[Beatles for Sale]]*, så er også «I'll Be Back» fra *[[A Hard Day's Night (album)|A Hard Day's Night]]* og singelen «I Feel Fine» / «She's A Woman» til stede. De to siste sangene ble remixet til «duophonic» (falsk) stereo og druknet i ekko av Capitol Records' lydtekniker Dave Dexter, Jr. for å dekke over monomixene sendt fra England.

I USA ble albumet en stor hit, det hoppet fra nummer 98 og opp til nummer 1, noe som er det største hoppet opp til topplasseringen gjennom hele Billboard Album Charts' historie.

I ettertid ble flere album gitt ut og promotert i Amerika i løpet av 1965 med ganske like titler. Blant annet; *Sinatra '65* av Frank Sinatra og *Ellington '65* av Duke Ellington gitt ut på Reprise Records, *Trio '65* av jazzpianist Bill Evans gitt ut på Verve Records, og *Brasil '65* av Sérgio Mendes gitt ut på Capitol Records. 

Den 16. november 2004 ble dette albumet gitt ut på CD for første gang som en del av *[[The Capitol Albums, Volume 1]]*, en samleboks som inneholder de fire første Beatles albumene gitt ut på Capitol Records, med både stereo- og monomikser.

## Sporliste
Alle sanger skrevet av John Lennon og Paul McCartney (Lennon/McCartney), unntatt hvor annet står.

### Side en
#«No Reply» – 2:15
#«I'm a Loser» – 2:31
#«Baby's in Black» – 2:02
#«Rock and Roll Music» (Chuck Berry) – 2:32
#«I'll Follow the Sun» – 1:46
#«Mr. Moonlight» (Roy Lee Johnson) – 2:35

### Side to
#«Honey Don't» (Carl Perkins) – 2:56
#«I'll Be Back» – 2:22
#«She's a Woman» – 2:57
#«I Feel Fine» – 2:20
#«Everybody's Trying to Be My Baby» (Perkins) – 2:24

## Personell
*John Lennon – Rytmegitar, piano, vokal
*Paul McCartney – Bass-gitar, piano, vokal
*George Harrison – Sologitar, vokal
*Ringo Starr – Trommer, vokal
*George Martin – Piano, produsent

## Referanser


## Eksterne lenker
*
Gunnar Wefring

**Gunnar Wefring** (født 24. mai 1900 i Løten, død 20. mars 1981) var en norsk billedkunstner. Han hadde flere separatutstillinger og var representert på en lang rekke utstillinger, blant annet femten ganger på Høstutstillingen.

## Liv og virke
Wefring var sønn av medisineren og politikeren Karl Wilhelm Wefring og  Johanne Christine Meyer (1874-1930). Gunnar Wefrings hustru, Signe (1898–1977), var datter av Ivar Mortensson-Egnund og Karen Nielsen. Sammen fikk Gunnar og Signe barna Ivar og Inger Johanne, henholdsvis jazzpianist og tekstildesigner. 

I årene 1919–21 studerte Wefring ved Statens håndverks- og kunstindustriskole og i 1920–22 ved Kunstakademiet  under Christian Krohg og Halfdan Strøm. Senere studerte han med Per Krohg og Georg Jacobsen. Han foretok et titall studiereiser utenlands. 

Gunnar Wefring debuterte med maleriet *Broen* på Høstutstillingen i 1924. I 1931 var han med på Finn Devolds tur til Grønland,  i 1932 med Adolf Hoel  til Eirik Raudes Land, og i 1936 var han på Svalbard. Malerier fra de to første ble vist på separatutstillinger i Oslo 1931 og 1932, og noen tegninger av inuitter ble stilt ut på høstutstillingen i 1931.

Foruten å skrive to bøker under eget navn, skrev Wefring  tidsskrift- og bokbidrag, holdt kurs innen bildende kunst og hadde mange kunstneriske og kunstpedagogiske tillitsverv.

Først og fremst var Wefring landskapsmaler, men han malte også portretter, akter, stilleben og interiører. Med en sterk fargebruk og et snev av konstruktivisme over seg, er Wefrings arbeider holdt i en naturalistisk stil. 

## Villa Fimbu
Familien bodde i *Villa Fimbu* på Stabekk. Dragestilhuset, som i dag omfattes av kulturminnevernet, er tegnet av Holger Sinding-Larsen og ble oppført i 1898-1902. 

Opp gjennom årene har huset vært i flere kjente personers eie: Karen og Ivar Mortensson-Egnund eide det fra 1914 inntil Wefrings overtok det i 1926. Etter at Gunnar Wefring døde i 1981, ble det solgt til revyartisten Dag Frøland, som igjen solgte det til hjerneforskeren Theodor Blackstad. Senere bodde kunstnerparet Geir Stahl og Elisabeth Gyllensten i huset.

Jo Benkow, som vokste opp i nabolaget og var venn av Wefrings barn, forteller i sin selvbiografi at han i 1942 fikk gjemme seg i et hemmelig rom i huset før han kom seg over til Sverige. 

## Utgivelser
* *Maling som hobby* (Fabritius, 1953)
* *Tegning som hobby* (1954)

## Referanser


## Eksterne lenker
* 
* Turene i arktiske strøk , polarhistorie.no 
* Biografiske data, swipnet.se
Siret

**Siret** (latinsk: *Hierasus*, rumensk: *Siret*, ukrainsk: *Серет*, russisk: *Сирет*, ungarsk: *Szeret*) er en elv som renner gjennom Ukraina og Romania og er en av sideelvene til Donau fra venstre.

## Geografi
Siret har sitt utspring i Karpatene i det nordlige Bukovina og renner gjennom den rumenske regionen Moldavia i sørøstlig retning før den munner ut i Donau ved Galați. Elven er 706 kilometer lang, hvorav 596 kilometer går gjennom Romania. Sirets nedslagsfelt på 44 835 m² er det tredje største blant Donaus sideelver.

## Elvens navn
I antikken ble elven kalt *Hierasus*.

## Byer og landsbyer
Langs Siret, fra kilden til munningen ligger følgende byer og landsbyer: Berehomet, Storozhynets, Siret, Grămești, Zvoriștea, Liteni, Pașcani, Stolniceni-Prăjescu, Roman, Bacău, Adjud, Mărășești, Galați.

## Sideelver
Følgende elver er sideelver til Siret:

Venstre bredd: Bahna, Molnița, Bahna, Gârla Sirețel, Gârla Huțanilor, Vorona, Pleșu, Turbata, Pitrosul, Trestioara, Sirețel, Sodomeni, Stolniceni, Hărmănești, Pârâul Țigăncilor, Mihailei, Boca, Albuia, Vulpășești, Țiganca, Icușești, Glodeni, Râpaș, Pârâul Morii, Răcătău, Fulgeriș, Polocin, Lupa, Bârlad, Călmățui, Gerului, Mălina, Fălcoaia, Cătușa

Høyre bredd: Găvan, Negostina, Verehia, Baranca, Leahu, Hănțești, Grigorești, Sălăgeni, Suceava, Șomuzul Mic, Șomuzul Mare, Probota, Conțeasca, Ruja, Valea Părului, Podul Turcului, Tămășeni, Moldova, Valea Neagră, Turbata, Bistrița, Cleja, Răcăciuni, Orbeni, Botohan, Fântânele, Conțești, Trotuș, Valea Boului, Carecna, Zăbrăuți, Șușița, Gârla Morilor, Putna, Leica, Râmnicul Sărat, Buzău

## Eksterne lenker
* 
*  Den internasjonale kommisjonen for beskyttelse av Donau (ICPDR)
Finn Devold

**Finn Devold** (1902–1977) var en allsidig norsk forsker innen meteorologi og marinbiologi, mest kjent for sine studier av sild, men også fra flere polarekspedisjoner på 1930-tallet, blant annet med broren Hallvard Devold. Deres far var sogneprest Harald Ophus Devold.

Etter avbrutte studier i realfag var han i lengre perioder overvintrende i polare områder. Han bestyre meteorologi-stasjonen  Kvadehuken på Svalbard (1923–24), hvorved han og broren (samt Kristian Jacobsen) nådde rikspressen etter en redningsaksjon for to engelske som hadde falt ned i fly. Deretter ledet han den meteorologiske stasjon  på Jan Mayen (1926–28) og målte Beerenbergs høyde (1927). Devold arrangerte selv turer til nordøstlige Grønland (1928–30), samt tok del i  aksjonene på sørøstlige Grønland, mer bestemt de i Myggbukta (1931–33) der han forøvrig også etablerte Finnsbu radio (63°22'48"N, 41°18'0"W). I mellomtiden var han også en tid Fridtjof Nansens assistent (1927–28).

Han fikk jobb hos Havforskningsinstituttet (1936) der han ble fiskerikonsulent i 1943. I mellomtiden tok han embedseksamen innen matematikk og realfag (1940). Hans kjendisstatus ble ytterligere styrket med Devolds ledelse av det nye  fartøyet «G. O. Sars» (1950), hvormed han i tiden etter 1950 kunne publisere resultater i rikspressen som anga  nøye  sildas vandringer før vintersildefisket. Kystbefolkningen ga ham tilnavnet **Sildeprofeten** av dette.

## Utmerkelser
* St. Olavs Orden (ridder) 1954
## Referanser


## Eksterne lenker
* 
*
Jon Tolaas

**Jon Tolaas** (født 3. juni 1939 i Måløy, død 1. september 2012 i Nordfjordeid) var en norsk forfatter og lyriker. Han var utdannet pedagog og arbeidet som lektor ved Eid videregående skole på Nordfjordeid, hvor han også var bosatt.

Tolaas debuterte med diktsamlingen *Gjest i ditt tjeld* i 1967, og har gitt ut en rekke diktsamlinger og fagbøker innen forskning på drømmer.

## Bibliografi
* 2009: *Dønningar* (med etterord av Ove Eide)
* 2005: *Evolution and Suicide* (engelsk)
* 2003: *The Conscious Organism* (engelsk)
* 1997: *Ølbollerim* (samling av rim)
* 1996: *Flodene og bruset*
* 1992: *Nattkino*
* 1991: *Naglemerke*
* 1990: *Gammalt som vatn*
* 1989: *Fange i beingrind*
* 1986: *To*, sammen med Finn Egil Eide
* 1985: *Paranormale draumar*
* 1985: *Stjernefiske*
* 1984: *Frå vårt natteliv*
* 1983: *Språket før Babel*
* 1978: *I draumeland*
* 1971: *Sju*
* 1969: *Rapport frå reservatet*
* 1968: *Glasbrot*
* 1967: *Gjest i ditt tjeld*

## Priser og utmerkelser
* Sunnmørsprisen 1992 for *Nattkino*
* Fylkeskulturprisen Sogn og Fjordane 1987

## Referanser


## Eksterne lenker
* NRK.no: Fylkesleksikon
Heini Klopfer

**Heini Klopfer** (født 3. april 1918 i Immenstadt im Allgäu, død 18. november 1968 i Oberstdorf) var en tysk arkitekt og skihopper.

## Livsløp
Etter gymnaseksamen i Oberstdorf og krigstjeneste i Russland tok Klopfer arkitektstudiet ved den tekniske høyskolen i Darmstadt. Deretter arbeidet han særlig med å bygge hoppbakker over hele verden. Han konstruerte rundt 250 hoppbakker, deriblant den første skiflygingsbakken i Oberstdorf, som i dag bærer hans navn. Bakgrunnen for denne spesialiseringen var Klopfers begeistring for skihopping, som han hadde hatt siden guttedagene. På slutten av 1940-tallet og begynnelsen av 1950-tallet var Klopfer en av «Oberstdorf-trioen» i verdenstoppen i skihopping, sammen med Toni Brutscher og Sepp Weiler. Han oppnådde imidlertid ikke de aller største sportslige plasseringene, blant annet fordi Tyskland ble nektet å delta i vinter-OL 1948 i St. Moritz og andre internasjonale konkurranser like etter 2. verdenskrig.

Under den første tysk-østerrikske hoppuka i 1952 ble Heini Klopfer nummer 9 i rennet i Oberstdorf og nummer 17 sammenlagt. Året etter kunne han ikke delta på grunn av skade, og i 1954 greide han ikke å kvalifisere seg. Etter at han la opp i 1955, engasjerte han seg enda mer i hoppbakkebygging. Som leder av FIS' komité for bygging av hoppbakker planla han og holdt oppsyn med byggingen av et stort antall hoppbakker over hele verden. Han døde natt til 18. november 1968 etter et hjerteinfarkt, nettopp hjemkommet fra en anstrengende reise til skiflygingsbakken i Planica.

## Litteratur
* Klaus Weddige: *Vor 15 Jahren starb Schanzenspezialist Klopfer H.* I: * Unser Oberstdorf, Blätter zur Oberstdorfer Heimatgeschichte.* Hefte 3/1983, s. 170.

## Referanser


## Eksterne lenker
* 
* Skifliegen Oberstdorf: Heini Klopfer, Visionär in Sachen Schanzenbau
Papoose Peak Jumps

**Papoose Peak Jumps** var et skihoppanlegg i Squaw Valley i California, USA. Det lå i hellingen til fjellet Little Papoose Peak. Anlegget ble brukt under vinter-OL 1960 og besto av tre hoppbakker med K-punkt 80, 60 og 40 meter. Den største bakken ble brukt i spesielt hopp, mens den mellomste bakken ble brukt i kombinert.

Hoppanlegget ble konstruert av den tyske hoppbakkekonstruktøren Heini Klopfer. Det ble bygd sommeren og høsten 1958, og den første internasjonale konkurransen var prøve-OL i februar 1959. Etter OL ble anlegget for det meste liggende ubrukt og forfalt. Det ble satt i stand igjen til det nasjonale USA-mesterskapet i 1976, men ble deretter hensatt til forfall igjen. I dag er alle hoppbakkene revet.

Bakkerekord i den største bakken var 93,5 meter, satt i OL-rennet 28. februar 1960 av Helmut Recknagel (Tyskland).

## [[Nordiske grener under Vinter-OL 1960#Skihopping herrer|OL]]

## Kilder
*Skisprungschanzen-Archiv: Squaw Valley
*Offisiell rapport for vinter-OL 1960, s. 103
Kari Andreassen

**Kari Andreassen** (født 10. oktober 1968) er styreleder i Omsorgsbygg KF og konstituert bydelsdirektør i bydel Vester Aker. Fra desember 2018 til juni 2019 var hun konstituert direktør for Utdanningsetaten i Oslo. Tidligere har hun vært bydelsdirektør i bydelene Ullern, Frogner og Søndre Nordstrand. Hun har tidligere vært rådmann i Grue kommune, der hun ble ansatt i 2007. Hun er også tidligere styreleder i Kongsvinger IL Toppfotball. Hun er utdannet Kommunalkandidat med master i Public Administration.

## Referanser


## Eksterne lenker
*
Handelskompani

**Handelskompani** var en form for bedrift som var dominerende som organisasjonsform for internasjonal handel fra middelalderen fram til 1700-tallet. 

De nye handelsveiene som ble åpnet etter de store geografiske oppdagelsene på 1400-tallet var insitamentet til etablering av handelskompaniene, f.eks. direkte forbindelse til India og Amerika som da ble trukket inn i verdenshandelen. 

Handelsreiser til så fjerntliggende steder krevde mye kapital for å kunne gjennomføres, og da det måtte etableres handelsplasser og ofte festningsverk ble kompaniene drevet i fellesskap av flere privatpersoner, som alle bidro med økonomiske midler. Risikoen ble også fordelt på flere. Kompaniene hadde ofte nær kontakt med staten, og fikk ofte monopol og andre handelsprivilegier, mot at kongehuset fikk sin andel av overskuddet. 

Handelskompaniene fungerte fram til slutten av 1700-tallet, da internasjonale forbindelser og vanlige handelsfirmaer sto sterkere. Ofte ble handelskompaniene overlatt til staten som måtte dekke deres gjeld. 

## Liste over handelskompanier
*Det britiske ostindiske kompani
*Det nederlandske ostindiske kompani
*Svenska Ostindiska Companiet
*Det danske ostindiske kompani
*Asiatisk Kompagni
*Vestindisk-guineisk Kompagni
*Det nederlandske vestindiske kompani
*Det franske vestindiske kompani
*Det svenske vestindiske kompani
*Det brandenburgske afrikanske kompani
*Ohio Company of Virginia

## Se også
*Royal Charter
*Slavehandel
*Gullkysten

## Kilder
*Nordisk familjebok, artikkelen Handelskompani
Måseskjæret 1

**Måseskjæret**, **Kahrsegården** eller **Holen** er et lyststed med adresse Måseskjæret 1 i bydelen Sandviken i Bergen. Lystedet har fått sitt nåværende navn fra holmen like utenfor. Bygningen ble oppført av Christopher Kahrs i 1795. Huset er en enetasjes bygningen med et høyt valmtak og midtark. Hovedfasaden preges av to symmetrisk plasserte innganger. Dette er et dobbelthus og trolig holdt herskapet til i den nordlige delen og pakteren til mot syd.

Eiendommen var i familien Kahrs eie fram kaptein Martin Borthen overtok denne i 1916. Senere ble den overtatt av Bergen kommune og i en periode planla man å rive huset og gjenreise det på Gamle Bergen Museum.

Lyststedet Måseskjæret ble fredet av Riksantikvaren i 1927.

## Eksterne lenker
* Bergen byleksikon på nett, om Måseskjæret (lyststed)
* Tegning av huset
*
Grunntone

I europeisk musikkteori er **grunntonen** første trinnet i en diatonisk skala eller nederste tone i en akkord i grunnstilling. Grunntonen i C-dur er c, grunntonen i e-moll er e. I de såkalte kirketonearter avledes grunntonen fra skalaens navn. Det betyr at dorisk i all regel starter på d, frygisk på e, lydisk på f og miksolydisk på g.

Grunntonen må ikke forveksles med starttonen i en skala. Kirketoneartene har som regel en variant som starter en kvart lavere enn grunntonen, den såkalte *plagale* skalaen.

Grunntone er heller ikke ensbetydende med tonika etter som tonika alltid er en treklang (riktignok *med* en bestemt grunntone).  

Uttrykket **grunntone** brukes også om tonen som betegner stemmingen til et blåseinstrument, eller om tonen man får ved å slå an en åpen streng på et strengeinstrument.

## Se også
*Basstone
*ISO 16
*Kammertonen

## Merknader
Liberec (region)

**Liberec** (tsjekkisk: *Liberecký kraj*) er en administrativ region i Tsjekkia som ligger i den nordlige delen av det historiske Böhmen. Regionen er navngitt etter sitt administrative senter Liberec.

## Større byer
* Česká Lípa 
* Chrastava 
* Frýdlant 
* Jablonec nad Nisou 
* Liberec 
* Semily 
* Turnov 

## Distrikter
:*Utdypende artikkel: [[Tsjekkias distrikter]]*
Regionen er videre delt opp i 4 distrikter (*[[okres]]*):

*Česká Lípa 
*Jablonec nad Nisou 
*Liberec 
*Semily 

## Referanser


## Eksterne lenker
*
Industripneumatikk

**Industripneumatikk** er bruken av pneumatikk til industriformål. Nesten alle industribedrifter har en produksjon som bruker teknikker med energioverføring til maskiner, aktuatorer og prosessutstyr. Industripneumatikk er trykkluftsystem designet for produksjon av trykkluft og bruk av industriell pneumatikk.
Marching Out

***Marching Out*** er det andre soloalbumetet til den svenske gitaristen Yngwie Malmsteen. Albumet ble utgitt 30. september 1985.

## Sporliste
# «Prelude» (instrumental) (1:00)  
# «I'll See the Light, Tonight» (4:24)
# «Don't Let It End» (4:07) 
# «Disciples of Hell» (5:53)
# «I Am a Viking» (5:58)
# «Overture 1383» (instrumental) (2:59)  
# «Anguish and Fear» (3:47)
# «On the Run Again» (3:22)
# «Soldier without Faith» (6:08)
# «Caught in the Middle» (4:17) 
# «Marching Out» (instrumental) (3:08) 

## Personell
* Yngwie Malmsteen – Gitar & Vokal
* Jens Johansson – Keyboard & Piano
* Jeff Scott Soto – Vokal
* Marcel Jacob – Bassgitar
* Anders Johansson – Slagverk

## Eksterne lenker
*
Trampolino Italia

**Trampolino Italia** (norsk: *Italia-bakken*) er en hoppbakke ved byen Cortina d'Ampezzo i Italia. Bakken ligger i forstaden Zuel og har K-punkt 90 meter. Den var arena for skihopping og kombinert under OL i 1956, og tidligere utgaver av bakken ble brukt under VM i 1927 og det senere annullerte VM i 1941.

Tårnet i bakken er av betong, men er hult, ikke massivt. På toppen av tårnet er et oppholdsrom for hopperne. Tribunene på hver side av unnarennet kan romme til sammen 2900 tilskuere, mens det er plass til 40 000 tilskuere rundt sletta. Bakkeprofilen er utarbeidet av ingeniørene Guglielmo Holzner fra Bolzano og FIS' bakkeekspert Reinhard Straumann fra Sveits. Hovedkonstruksjonen av hoppanlegget ble gjort av ingeniørene Holzner, Piero Pozzati, Enzo Mantovani og Luciano Berti.

Bakkerekorden er 92 meter, satt av Roger Ruud (Norge) i verdenscupen 20. desember 1981.

## Historie
Den første større hoppbakken i Cortina var Trampolino Franchetti (norsk: Franchetti-bakken), som ble bygd ved Zuel i 1923, med tårn av tre og K-punkt ca. 40 meter. Den ble i 1926 utbygd til K52, og var arena for skihopping under ski-VM året etter. Svenske Tore Edman satte bakkerekord med 54 meter da han ble verdensmester.

Den etter hvert umoderne bakken ble revet i 1939, og den første bakken med navnet Italia ble bygd samme sted, med K75. Denne bakken ble brukt under ski-VM 1941, som senere ble annullert fordi krigen gjorde at så få nasjoner kunne delta. Tyske Sepp Weilers bakkerekord på 76 meter ble senere forbedret til 78 meter av finske Ossi Laaksonen.

I 1955 ble bakken igjen revet og nybygd, foran OL året etter. Den nye bakken ble offisielt innviet 8. desember 1955. Den nye utgaven av bakken hadde offisielt K-punkt 72 meter, mens overgangen til sletta begynte på 86,5 meter (tilsvarende dagens definisjon av K-punktet). Foruten OL, fant det de neste årene sted mange nasjonale og internasjonale renn i bakken. Blant annet ble det første rennet i verdenscupen i hopp arrangert i Trampolino Italia, 27. desember 1979. Det siste verdenscuprennet i bakken ble holdt i 1985, samme år som bakken ble brukt under vinter-Universiaden.

I 1990 utløp bakkens FIS-sertifikat, og siden da har den stått ubrukt.

## Viktige renn

## Kilder
*Skisprungschanzen-Archiv: Cortina d'Ampezzo (besøkt 14. oktober 2011)
*Den offisielle rapporten for vinter-OL 1956  (s. 137-155)
*GIS: Olympic ski jump "Italia"  (besøkt 14. oktober 2011)
*FIS: Resultater  (ikke fullstendig, besøkt 14. oktober 2011)
Danny Lee (golfspiller)

**Danny Lee** (født 24. juli 1990 i Sør-Korea) er en golfspiller fra New Zealand.  Som 18 år gammel amatør vant han i februar 2009 Johnnie Walker Classic, en europatourkonkurranse i Australia.  Han var da den yngste vinner noensinne, samt bare den andre amatøren gjennom tidene til å vinne en turnering på denne touren.

I august 2008 ble han den yngste til å vinne US Amateur Championship, 6 måneder og 29 dager yngre enn den forrige rekordholderen, Tiger Woods.

## Meritter
*2008 US Amateur Championship
*2009 Johnnie Walker Classic

## Eksterne lenker
*
Perpetual Flame

***Perpetual Flame*** er et studioalbum av gitarist Yngwie Malmsteen.

Albumet ble utgitt 13. oktober 2008 i Europa og 14. oktober samme år i USA og Canada. Albumet er det første med tidligere  Judas Priest og Iced Earth vokalist Tim «Ripper» Owens.

## Sporliste
Alle sangene er skrevet av Yngwie Malmsteen.

# «Death Dealer» – 5:25
# «Damnation Game» – 5:03
# «Live to Fight (Another Day)» – 6:13
# «Red Devil» – 4:06
# «Four Horsemen (of the Apocalypse)» – 5:23
# «Priest of the Unholy» – 6:46
# «Be Careful What You Wish For» – 5:29
# «Caprici di Diablo» – 4:28
# «Lament» – 4:30
# «Magic City» – 7:26
# «Eleventh Hour» – 8:03
# «Heavy Heart» – 5:58

## Personell
* Yngwie Malmsteen – Gitar, bassgitar og vokal på «Magic City»
* Tim «Ripper» Owens – Vokal
* Derek Sherinian – Keyboard
* Patrick Johansson – Slagverk

## Eksterne lenker
*
Kroningsmedaljen 1906

**Kroningsmedaljen 1906** er en norsk utmerkelse innstiftet i anledning av kong Haakon VIIs kroning i Trondheim 22. juni 1906. Medaljen hadde to klasser, sølv og bronse. Den ble tildelt nordmenn og utlendinger som deltok ved kroningshøytidelighetene 22. juni 1906. Medaljen er den siste kroningsmedalje i Norden.

## Utforming
Kroningsmedaljen viser kong Haakon VIIs og dronning Mauds høyrevendte dobbeltportrett.
 Majestetene bærer begge kroner og kroningskapper. Kong Haakon avbildes med ordenskjedet for St. Olavs orden om halsen. Motivet er omsluttet av omskriften «KONG • HAAKON • VII • OG • DRONNING • MAUD». Baksiden prydes av det norske kongevåpenet, det vil si riksvåpenet omgitt av ordenskjedet for St. Olavs orden, satt på en kronet hermelinskappe. Våpenet har omskriften «KRONINGEN • I • TRONDHJEM • 22DE • JUNI • 1906 • ALT • FOR • NORGE •». På toppen har medaljen majestetenes kronede dobbeltmonogram. Medaljen har en diameter på 29,5&nbsp;mm.

Medaljebåndet er mørkt rødt med smale kantstriper i gult og hvitt. Fargene er hentet fra det norske riksvåpenet, som også er kongens våpen.

Medaljen er utformet av Ivar Throndsen etter tegning av Eilif Peterssen. Medaljongen ble produsert ved Den Kongelige Mynt på Kongsberg, mens monogrammet ble utformet og laget av gullsmedfirmaet Tostrup i Oslo.

Det ble produsert 1&nbsp;252 medaljer i sølv og 640 i bronse, muligens flere.

## Tildeling

Kroningsmedaljen ble tildelt både gjester og personer som hadde vært med på å forberede og gjennomføre arrangementene. Den ble tildelt både nordmenn og utlendinger. Kroningsmedaljen ble tildelt medlemmer av kongefamilien og andre kongelige gjester. Den yngste av disse var den daværende prins Olav. Kroningsmedaljen ble videre tildelt medlemmer av det norske kongelige hoff, Stortinget, regjeringen, biskoper og prester, militæroffiserer, sangere og musikere, politifolk og havnebetjenter. Tildeling fant også sted etter kroningsfestlighetene i 1906.

## Referanser


## Litteratur
*Serck-Hanssen, Caroline: «Kong Haakon og Dronning Mauds Kroningsmedalje – et hundreårsminne», i Knut Erik Strøm (red.): *Norsk våpenhistorisk selskap, Årbok 2006*, Oslo, 2006, s. 91–102
*Støren, R. og Hans Holst: *Myntgravør Ivar Throndsens medaljer, jetonger og merker*, Publikasjoner fra Universitetets myntkabinett, nr. 3, Oslo: i kommisjon hos H. Aschehoug, 1937
* Thornit, Per: *The royal commemorative and coronation medals of Scandinavia 1892–1982*, København: Ordenshistorisk selskab, 1984. ISBN 8788513025
Frode Sivertsen

**Frode Sivertsen**, også kjent under artistnavnet «E.N. Death», er en norsk bassist. Han har også spilt i de norske black metal-bandene Gehenna og Forlorn.

## Diskografi
### [[Gehenna (band)|Gehenna]]
* *[[Malice (Gehenna-album)|Malice]]* (Our Third Spell) (Studioalbum, 1996) 
* *Deadlights* (EP, 1998)
* *[[Adimiron Black]]* (Studioalbum, 1998)  
* *[[Murder (Gehenna-album)|Murder]]* (Studioalbum, 2000) 

### [[122 Stab Wounds]]
* *[[The Deity of Perversion]]* (Studioalbum, 1996) 

### [[The Deviant]]
* *Intimate Skinning* (Demo, 2004) 

## Referanser


## Eksterne lenker
*
Unleash the Fury

***Unleash the Fury*** er et studioalbum av gitaristen Yngwie Malmsteen utgitt 26. juli 2005.

Navnet på albumet er tatt fra en hendelse da bandet satt på et fly til Tokyo. Malmsteen hadde vært uhøflig og full og fikk et glass vann kastet på seg av en kvinnelig medpassasjer. Malmsteen ble rasende og skrek blant annet «You've released the fucking fury». Hendelsen ble tatt opp på bånd.

## Sporliste
Alle sangene er skrevet av Yngwie Malmsteen.

# «Locked & Loaded» – 3:46
# «Revolution» – 4:17
# «Cracking the Whip» – 3:50
# «Winds of War (Invasion)» – 5:05
# «Crown of Thorns» – 4:24
# «The Bogeyman» – 3:57
# «Beauty and a Beast» – 3:18
# «Fuguetta» – 1:01
# «Cherokee Warrior» – 5:29
# «Guardian Angel» – 3:20
# «Let the Good Times Roll» – 4:03
# «Revelation (Drinking with the Devil)» – 5:38
# «Magic and Mayhem» – 4:39
# «Exile» – 3:52
# «The Hunt» – 4:20
# «Russian Roulette» – 4:10
# «Unleash the Fury» – 5:42
# «Paraphrase» – 3:49

## Eksterne lenker
*